armvectores/hy_wikipedia_2023 huggingface dataset:
Խուան Կառլոս Նավարո

Խուան Կառլոս Նավառո Ֆեյհու (իսպ.` Juan Carlos Navarro Feijoo, հունիսի 13, 1980(1980-06-13), Սան Ֆելիու դե Լյոբրեգատ, Àmbit metropolità de Barcelona, Բարսելոնայի պրովինցիա, Կատալոնիա, Իսպանիա), հայտնի նաև «Ռումբ» (La Bomba) մականվամբ, իսպանացի պրոֆեսիոնալ բասկետբոլիստ, ով հանդես գալիս կատալոնական «Բարսելոնա» բասկետբոլային ակումբում որպես խաղարկող և հարձակվող պաշտպան։ Նավառոյի հասակն է 192 սմ, իսկ քաշը 91 կգ։ Իսպանիայի բասկետբոլի ազգային հավաքականի ավագն է։ Նավառոն «Բարսելոնայի» անդամ է 1997 թվականից։ 1 խաղաշրջան անցկացրել է Բասկետբոլի ազգային ասոցիացիայի (NBA) «Մեմֆիս Գրիզլիս» ակումբում՝ միջինը բերելով 10, 9 միավոր։
Նավառոն հավաքականի կազմում 2006 թվականին դարձել է աշխարհի չեմպիոն, 2009 և 2011 թվականին՝ Եվրոպայի չեմպիոն, ինչպես նաև «Պեկին 2008»-ում հաղթել է արծաթե մեդալը։


== Արտաքին հղումներ ==
NBA.com պրոֆիլ(անգլերեն)
Euroleague.net պրոֆիլ(անգլերեն)
Spanish League Profile Archived 2015-09-17 at the Wayback Machine. (Իսպաներեն)
2010թ. ՖԻԲԱ-ի աշխարհի առաջնության էջը Archived 2012-04-07 at the Wayback Machine.
Sports-Reference էջ Archived 2012-03-02 at the Wayback Machine.
(8559) 1995 QM2

(8559) 1995 QM2, աստերոիդ աստերոիդների հիմնական գոտում։ Հայտնաբերվել է 1995 թվականի օգոստոսի 25-ին Յոշիսադա Սիմիձուի և Տակեշի Ուրատայի կողմից Նաչի-Կացուուրայում։
Միջին հեռավորությունը Արեգակից կազմում է 2,770727 ա. մ., առավելագույնը մոտենում է 2,4942 ա. մ. հեռավորության վրա և հեռանում 3,0472 ա. մ.։ Արեգակի շուրջ մեկ ամբողջական պտույտ է կատարում 1684,57 երկրային օրվա ընթացքում, իր ուղեծրով շարժվելով միջինում 0,213704 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 4,57° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(8559) 1995 QM2 աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Խաչոտ

Խաչոտ, հայկական արական անուն։ Առաջացել է հայերեն խաչ բառից, բայց անհայտ է ոտ վերջավորության նշանակությունը։ Սկսել է գործածվել 13-րդ դարից։


== Գործածություններ ==
Խաչոտ Շեխեանց, իր կնոջ՝ ավագ տիկնոջ հետ միասին՝ Անի մայրաքաղաքում, Տիգրանանց դռան մոտ ունեցած տունն ու խանութը նվիրել են Խծկոնից Ս․ Սարգիս եկեղեցուն, 1221 թվական։
Խաչուտ, քահանա Դսեղի, մահացել է 1245 թվականին։
Խաչուտ, հայր Սարգսի, որ 1260-ական թվականներին Բագնայրին նվիրել է «ձիթահնաց աղցաւղի քար» և տարեկան 5 լիտր ձեթ։


== Ծանոթագրություններ ==
Սոլովիխա (Անույի վտակ)

Անվան այլ կիրառումների համար տե՛ս՝ Սոլովիխա (այլ կիրառումներ)Սոլովիխա, գետ Ռուսաստանում, հոսում է Ալթայի երկրամասում։ Գետաբերանը գտնվում է Անույ գետի աջ ափից 134 կիլոմետր հեռավորության վրա։ Գետի երկարությունը 32 կիլոմետր է։


== Ջրագրության տվյալներ ==
Ռուսաստանի ջրային գրանցման պետական տվյալների համաձայն՝ գետը պատկանում է Վերին Օբի ավազանային շրջանին, Օբ գետի ջրօգտագործման մասն է՝ Բիա և Կատուն գետերի միախառնմամբ, մինչև Բարնաուլ քաղաքը՝ առանց Ալեյ գետի, Վերին Օբի գետային ենթաավազանն է մինչև Տոմի թափվելը։ Վերին Օբի գետային ավազանն է մինչև Իրտիշ թափվելը։
Աշխարհատեղեկատվական համակարգի ՌԴ տարածքի ջրատնտեսական շրջանացման տվյալներով՝

Ջրային գրանցման տվյալների կոդ՝ 13010200312115100008610
Հիդրոլոգիական ստուգման կոդ՝ 115100861
Ավազանի կոդ՝ 13.01.02.003
Հիդրոլոգիական ուսումնասիրության ծավալի համար՝ 15
Հիդրոլոգիական ուսումնասիրության թողարկում՝ 1։


== Ծանոթագրություններ ==
Ալբանական հետազոտությունների կենտրոն

Ալբանական հետազոտությունների կենտրոն (ալբ․՝ Qendra e Studimeve Albanologjike, կրճատ՝ QSU), հանդիսանում է ալբանալեզու առավել կարևոր գիտահետազոտական հաստատություններից մեկը։ Այն հիմնադրվել է 2007 թվականին Ալբանիայում և գտնվում է Ալբանիայի մայրաքաղաք Տիրանայում՝ համալսարանի մոտ։


== Կազմակերպություն ==


=== Ղեկավարություն ===
Հաստատության բարձրագույն ղեկավարությունը հանդիսանում է ակադեմիական սենատը, որի կազմի մեջ մտնում են տասներկու գիտնականներ։ Կառավարման և ֆինանսների համար պատասխանատվություն է կրում գրասենյակը՝ Արբեն Սկենդերի նախագահությամբ։ Գրասենյակի նախագահը միաժամանակ հանդիսանում է խորհրդի կառավարչի անդամ, որի մեջ մտնում են ընդհանուր առմամբ յոթ գիտնականներ։ Խորհրդի կառավարչի նախագահն է Էլվանա Մետալան։ Կառավարչական խորհուրդը հանդիսանում է օրենսդիր մարմնի, այն վերահսկողություն է իրականացնում կենտրոնի գործունեության համար։


=== Կառուցվածք ===
Ալբանական հետազոտությունների կենտրոնը ստեղծվել է վերակառուցման և արդիականացման ալբանական ակադեմիական և համալսարանական համակարգի շրջանակներում կառավարության 2007 թվականի օգոստոսի 22-ի № 559 որոշման ՝ ստորագրված վարչապետ Սալի Բերիշայի կողմից։ Դրա համար մեկ կառույցի մեջ միավորվել են գեղարվեստա-մարդաբանական, հնագիտական, լեզվաբանա-գրական և պատմական ինստիտուտները։ Կենտրոնը վերակազմավորվել է 2008 թվականի մարտի 10-ին, դառնալով գիտա-հետազոտական ինստիտուտ և ստանալով  միջբուհական մարմնի կարգավիճակը։


=== Խնդիրներ ===
Ալբանական հետազոտությունների կենտրոնը իրականացնում է գիտական հետազոտություններ ալբանագիտության բնագավառում, իսկ ավելի ճիշտ հետևյալ չորս ոլորտներում՝ մշակութային հնագիտություն/արվեստի պատմություն, հնագիտություն, լեզվաբանություն/գրականություն և պատմական գիտություն։ Կենտրոնի հիմնական գերակայություններից է՝ երկրի պատմության քննադատական ուսումնասիրությունը, այդ թվում՝ կրոնական, ինչը չի եղել կոմունիստական շրջանում։ Կենտրոնը ղեկավարում է արխիվներ և գրադարաններ, ինչպես նաև իրականացնում է տարբեր նախագծեր։ Օրինակ, 2010 թվականից աշխատանք է տարվում Ալբանական հանրագիտարանի վրա։
Կենտրոնը հանդիսանում է միջբուհական հաստատություն, այն նաև ունի մագիստրատուրա և դոկտորանտուրա
:


== Ծանոթագրություններ ==


== Արտաքին հղումներ ==
Պաշտոնական կայք Archived 2013-10-14 at the Wayback Machine. (ալբ.)
Ցիբլայի շրջան

Ցիբլայի շրջան (լատիշ․՝ Ciblas novads), վարչատարածքային միավոր Լատվիայի արևելքում, գտնվում է պատմական Լատգալիայի մարզում։ Շրջանը բաղկացած է հինգ մասերից և Բլոնտի գյուղից։
Տարածաշրջանը կազմավորվել է 2009 թվականի հուլիսի 1-ին Լատվիայի Լուդզենի շրջանի վարչական բարեփոխումների ավարտից հետո։


== Բնակչություն ==
2015 թվականի հունվարի 1-ի տվյալներով բնակչությունը կազմել է 2,707 մարդ, իսկ 2010 թվականի հունվարի 1-ի տվյալներով՝ 3,329 մարդ , на 1 января 2010 года — 3329 человек։ Տարածքի մակերեսը կազմում է 509,4 կմ² ։


== Ազգային կազմ ==
Բնակչության ազգային կազմը 2010 թվականի հունվարի 1-ի տվյալներով՝ 
Լատվիայում 2011 թվականին բնակչությունը տեղաբաշխվել է հետևյալ կերպ՝ 


== Տարածքային բաժանում ==
Բլոտինի շրջան (լատիշ․՝ Blontu pagasts)
Զվիրգզդենի շրջան (լատիշ․՝ Zvirgzdenes pagasts)
Լիդումնիեկի շրջան (լատիշ․՝ Līdumnieku pagasts)
Պուշմուցովի շրջան (լատիշ․՝ Pušmucovas pagasts)
Ցիբլինի շրջան (լատիշ․՝ Ciblas pagasts)


== Ծանոթագրություններ ==


== Արտաքին հղումներ ==
Официальный сайт Циблского края Archived 2021-04-29 at the Wayback Machine.(լատիշերեն)
Շաֆրանոե

Շաֆրանոե (ուկրաիներեն՝ Шафранне, Ղրիմի թաթարերեն՝ Qart Mışıq), գյուղ Ուկրաինայի Ղրիմի Ինքնավար Հանրապետության Սիմֆերոպոլի շրջանում։ Բնակավայրը նախկինում նաև անվանվել է Շիրոկայա Պոլյանա։
2001 թվականի տվյալներով Շաֆրանոե գյուղում բնակվում էր 316 մարդ։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Տյուռի (Էստոնիայի շրջան)

Անվան այլ կիրառումների համար տե՛ս՝ Տյուռի (այլ կիրառումներ)Տյուռի շրջան (էստ․՝ Türi vald), շրջան Էստոնիայի Յարվամաա նահանգում։ Շրջանի կենտրոնն է Տյուռի քաղաքը։


== Բնակչություն ==
2010 թվականի տվյալներով շրջանում բնակվում էին 11098 մարդ։ Բնակչության խտությունը շրջանում կազմում էր 18,53 մարդ/կմ²։


== Տես նաև ==
Էստոնիայի վարչական բաժանում


== Ծանոթագրություններ ==


== Արտաքին հղումներ ==
Շրջանի վարչության պաշտոնական վեբ կայքը (էստոներեն)
Տրասի սյուր Մեր

Տրասի սյուր Մեր (ֆր.՝ Tracy-sur-Mer), համայնք Ֆրանսիայի Ստորին Նորմանդիա մարզի Կալվադոս գավառում։
Բնակչությունը 2008 թվականի դրությամբ կազմում է 336 մարդ, բնակչության խտությունը` 90.32 մարդ/կմ²։ Բնակավայրը զբաղեցնում է 3.72 կմ² տարածք։


== Աշխարհագրություն ==
Գտնվում է Փարիզ քաղաքից 230 կմ արևմուտք, Կան քաղաքից` 27 կմ հյուսիս-արևմուտք։


== Բնակչություն ==
Բնակչության քանակը ըստ տարիների

Աղբյուրներ` Ֆրանսիայի սոցիոլոգիական գիտությունների բարձրագույն դպրոցի տվյալներ


== Տնտեսություն ==
2010 թվականին ուներ 201 աշխատունակ (15-64 տարեկան)  բնակիչ, որոնցից ակտիվ էին 153-ը, իսկ ոչ ակտիվները` 48։ Ակտիվության ցուցանիշը կազմում է 76,1 %։ 153 աշխատունակ մարդկանցից աշխատել է 138 անձ (77 տղամարդ և 61 կին)։ Գործազուրկ են եղել 15 անձ (5 տղամարդ և 10 կին)։ 48 անաշխատունակներից 12-ը եղել են աշակերտներ կամ ուսանողներ, 23-ը` թոշակառուներ, իսկ 13-ը չեն աշխատել տարբեր պատճառներով։


== Տես նաև ==
Կալվադոս գավառի համայնքների ցանկ


== Արտաքին հղումներ ==
INSEE


== Ծանոթագրություններ ==
Կոբզևկա Վտորայա

Կոբզևկա Վտորայա (ուկրաիներեն՝ Кобзівка Друга), գյուղ Ուկրաինայի Խարկովի մարզի Կրասնոգրադի շրջանում։ Հիմնադրվել է 1992 թվականին։
2001 թվականի տվյալներով Կոբզևկա Վտորայա գյուղում բնակվում էր 113 մարդ։ Բնակավայրը զբաղեցնում է 0,807 կմ² տարածք։ Բնակչության խտությունը կազմում էր 140,02 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Բորիս Պրորոկով

Բորիս Իվանովիչ Պրորոկով (ռուս.՝ Борис Иванович Пророков, ապրիլի 26 (մայիսի 9), 1911 կամ մայիսի 9, 1911(1911-05-09), Իվանովո, Շույի գավառ, Վլադիմիրի նահանգ, Ռուսական կայսրություն - սեպտեմբերի 19, 1972(1972-09-19), Մոսկվա, ՌԽՖՍՀ, ԽՍՀՄ), ռուս խորհրդային գրաֆիկ։ ԽՍՀՄ ժողովրդական նկարիչ (1971)։ ԽՍՀՄ Գեղարվեստի ակադեմիայի թղթակից անդամ (1954)։ ԽՄԿԿ անդամ 1945 թվականից։


== Կենսագրություն ==
1929-1931 թվականներին սովորել է Մոսկվայի Վխուտեինում։ Եղել է Բորիս Իվանովիչ Պրորոկով «Բաբյե Ցարի մուո», «Դա չպետք է կրկնվի» նկարաշարից, տուշ, ջրաներկ (1958-1959, Ռուսական թանգարան, Լենինգրադ) «Կոմսոմոլսկայա պրավդա» («Комсомоль-скай правда») թերթի (1931-1938), «Սմենա» («Смена») (1929-1937) և «Կրոկոդիլ» («Крокодил») (1938 թվականից) ամսագրերի աշխատակից։


== Մրցանակներ ==
Թեմատիկ հաստոցային հիմնական նկարաշարերից են՝ «Ահա նա՝ Ամերիկան» (1948-1949, ԽՍՀՄ պետական մրցանակ, 1950), «Հանուն խաղաղության» (1950), «Մայակովսկին Ամերիկայի մասին» (1951-1954, այս և «Հանուն խաղաղության» նկարաշարի «Տրումենի տանկերի խորտակումը» ու «Ամերիկյան ժանդարմները Ճապոնիայում» գծանկարների համար արժանացել է ԽՍՀՄ պետական մրցանակի, 1952, երեքն էլ Տրետյակովյան պատկերասրահում, Մոսկվա), «Դա չպետք է կրկնվի» (1958-1959, Ռուսական թանգարան, Լենինգրադ, լենինյան մրցանակ, 1961)։
Պարգևատրվել է 2 շքանշանով։


== Ծանոթագրություններ ==


== Արտաքին հղումներ ==
Պրորոկով Բորիս Իվանովիչ
Պրորոկով Բորիս Իվանովիչ Archived 2008-01-10 at the Wayback Machine.
Պրորոկով Բորիս Իվանովիչ Archived 2008-06-22 at the Wayback Machine.
Նկարիչների աշխատանքները
Տիգրան Ղևոնդյան

Տիգրան Հակոբի Ղևոնդյան (օգոստոսի 2, 1951(1951-08-02), Դարբաս, Սիսիանի շրջան, Հայկական ԽՍՀ, ԽՍՀՄ), հայ ախտաբան-անատոմ։ Բժշկական գիտությունների դոկտոր (2001)։


== Կենսագրություն ==
Տիգրան Ղևոնդյանը ծնվել է 1951 թվականի օգոստոսի 2-ին, Սիսիանի շրջանի Դարբաս գյուղում (այժմ  Սյունիքի մարզ)։ 1974 թվականին ավարտել է Երևանի բժշկական ինստիտուտը։ 1978 թվականից աշխատում է Առողջապահության ազգային ինստիտուտի ախտաբանական անատոմիայի և  ձևաբանության (1991-1992 թվականներին՝ վարիչ), 1980 թվականից, միաժամանակ՝ ֆունկցիոնալ ձևաբանության գիտահետազոտական լաբորատորիայի ղեկավար։
Աշխատանքները վերաբերում են ախտաբանական անատոմիայի, ձևաչափության, ստերեոլոգիայի, տեսական և գործնական բնույթի հիմնախնդիրներին։ Ղևոնդյանի առաջարկած «Քանակական ֆունկցիոնալ անատոմիա» գիտական ուղղությունը նորույթ է կենսաբանական համակարգերի թույլ օղակի բացահայտման, օրգանների փոխպատվաստման բնագավառներում։


== Անդամակցություն ==
ԱՄՆ-ի միկրոսկոպիստների ընկերության անդամ (1998)
Ստերեոլոգների միջազգային ընկերության անդան (1998)
Ախտաբանների եվրոպական ընկերության անդամ (2004)
ՀՀ ԳԱԱ Լևոն Օրբելու անվան ֆիզիոլոգիայի ինստիտուտի գիտխորհրդի անդամ


== Ծանոթագրություններ ==
Մեսոն

Մեսոն (ֆր.՝ Messon), համայնք Ֆրանսիայի Գրանդ Էստ մարզի Օբ գավառում։
Բնակչությունը 2012 թվականի դրությամբ կազմում է 460 մարդ, բնակչության խտությունը` 40.03 մարդ/կմ²։ Բնակավայրը զբաղեցնում է 11.49 կմ² տարածք։


== Աշխարհագրություն ==
Գտնվում է Փարիզ քաղաքից 135 կմ հարավ-արևելք, Շալոն ան Շամպայն քաղաքից` 85 կմ հարավ-արևմուտք, Տրուա քաղաքից` 13 կմ արևմուտք։


== Բնակչություն ==
Բնակչության քանակը ըստ տարիների

Աղբյուրներ` Ֆրանսիայի սոցիոլոգիական գիտությունների բարձրագույն դպրոցի տվյալներ


== Տնտեսություն ==
2010 թվականին ուներ 296 աշխատունակ (15-64 տարեկան)  բնակիչ, որոնցից ակտիվ էին 240-ը, իսկ ոչ ակտիվները` 56։ Ակտիվության ցուցանիշը կազմում է 81,1 %։ 240 աշխատունակ մարդկանցից աշխատել է 211 անձ (112 տղամարդ և 99 կին)։ Գործազուրկ են եղել 29 անձ (17 տղամարդ և 12 կին)։ 56 անաշխատունակներից 16-ը եղել են աշակերտներ կամ ուսանողներ, 31-ը` թոշակառուներ, իսկ 9-ը չեն աշխատել տարբեր պատճառներով։


== Տես նաև ==
Օբ գավառի համայնքների ցանկ


== Արտաքին հղումներ ==
INSEE


== Ծանոթագրություններ ==
Մանուել Լոկատելլի

Մանուել Լոկատելլի (իտալերեն՝ Manuel Locatelli, հունվարի 8, 1998(1998-01-08), Լեքո, Լոմբարդիա, Իտալիա), իտալացի ֆուտբոլիստ, որը հանդես է գալիս «Միլանի» և Իտալիայի մինչև 19 տարեկանների հավաքականում։


== Կարիերա ==


=== Ակումբային կարիերա ===
Մանուել Լոկատելլին սկսել է իր ֆուտբոլային կարիերան «Ատալանտա» ֆուտբոլային ակումբում 6 տարեկանում, իսկ 11 տարեկանում տեղափոխվել է Միլան։
Միլանի առաջին թիմում մեկնարկել է Սերիա A-ի 2016 թվականի ապրիլի 21-ին Կարպիի հետ հանդիպման ժամանակ՝ դուրս գալով փոխարինման 87-րդ րոպեին։ 2016 թվականի մայիսի 14-ին Լոկատելլին մեկնարկել է հիմնական կազմում՝ խաղալով Ռոմայի դեմ, իսկ 2016 թվականի հոկտեմբերի 2-ին խփել է իր առաջին գոլը Միլանի կազմում։ Հոկտեմբերի 22-ին Յուվենտուսի հետ հանդիպման ժամանակ Մանուելի գոլը հաղթանակ է պարգևել Միլանին։


=== Միջազգային կարիերա ===
Լոկատելլին Իտալիայի մինչև 17 տարեկանների հավաքականի կազմում մասնակցել է 2015 թվականի մինչև 17 տարեկանների ԵՎրոպայի առաջնությանը։
Իտալիայի մինչև 19 տարեկանների հավաքականի կազմում նա մասնակցել է 2016 թվականի մինչև 19 տարեկանների ԵՎրոպայի առաջնությանը, որում իտալացիները եզրափակիչում պարտվեցին Ֆրանսիայի հավաքականին։


== Անձնական կյանք ==
Մանուել Լոկատելլին ծնվել է 8 հունվար 1998, Լեկկո քաղաքում։ Հայրը աշխատում է բանկում, մայրը տնային տնտեսուհի է։ Ունի քույր և եղբայր։ Լոկատելլին հանդես է գալիս կենտրոնական կիսապաշտպանի դիրքում և հանդիսանում է մինչև 19 տարեկանների Իտալիայի հավաքականի ավագը։


== Կարիերայի վիճակագրություն ==


== Ծանոթագրություններ ==


== Արտաքին հղումներ ==
Մանուել Լոկատելլիի պրոֆիլը Միլանի կայքում
Մանուել Լոկատելլին ֆեյսբուքում
Մանուել Լոկատելլին ինստագրամում
Նիկորա

Նիկորա, գյուղ Արևելյան Հայաստանում, Կարսի մարզի Արդահանի գավառում։ Գտնվում էր Արդահան քաղաքից 28 կմ հյուսիս֊արևելք, խճուղու վրա։
Բնակչության մասին տվյալներ չեն պահպանվել։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն


== Տես նաև ==
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Ծանոթագրություններ ==
Ալեքսանդր Գորելիկ

Անատոլի Գրիգորիի Եվդոկիմով (ռուս.՝ Александр Юдаевич Горелик, օգոստոսի 9, 1945(1945-08-09), Մոսկվա, ԽՍՀՄ - սեպտեմբերի 27, 2012(2012-09-27), Տուչկովո, Ռուզսկի շրջան, Մոսկվայի մարզ, Ռուսաստան), խորհրդային գեղասահորդ, 1967 թվականի ԽՍՀՄ առաջնության բրոնզե մրցանակակիր, 1967 թվականի աշխարհի առաջնության և 1967 թվականի Եվրոպայի առաջնության մասնակից զուգասահքում։


== Կենսագրություն ==
Անատոլի Եվդոկիմովի առաջին պարային զուգընկերուհին էր Տատյանա Շարանովան։ Շարանովայի հետ նա դարձավ ԽՍՀՄ առաջնության բրոնզե մեդալակիր, հանդես եկավ Եվրոպայի և աշխարհի առաջնություններում։ 1972 թվականից զուգընկերուհին է դառնում Լյուդմիլա Վելիկովան։ 1970 թվականին ավարտել է Սմոլենսկի ֆիզիկական կուլտուրայի պետական ինստիտուտի Մալախովյան մասնաճյուղը։ Սիրողական կարիերայի ավարտից հետո ելույթ է ունեցել Կիևի սառույցի վրա կատարվող բալետում։


== Սպորտային ձեռքբերումներ ==


=== Շարանովայի հետ ===


== Ծանոթագրություններ ==


== Արտաքին հղումներ ==
Профиль на сайте В.Соловьёва
Современный музей спорта
Александр Горелик (անգլ.) Internet Movie Database կայքում
Вторая высота (Шелухин А.)
1746

1746 թվական, ոչ նահանջ տարի, ըստ Գրիգորյան օրացույցի սկսում է ուրբաթ օրը։ Սա մեր թվարկության 1746 թվականն է, 
XVIII դարի 46-րդ տարին։


== Դեպքեր ==


== Ծնունդներ ==
Մարտ 30 - Ֆրանցիսկո Գոյա, իսպանացի հայտնի գեղանկարիչ, Իսպանիայի պալատական դիմանկարիչ, (վ. 1828)


== Մահեր ==
Պիոդե

Պիոդե (իտալերեն՝ Piode), կոմունա Իտալիայում, Պիեմոնտ մարզում։ Մտնում է Վերչելի գավառի կազմի մեջ։ Զբաղեցնում է 13 կմ² տարածք։ Բնակչությունը 2008 թվականի տվյալներով 200 մարդ է։ Հեռախոսային կոդը՝ 0163։ Փոստային ինդեքս 13020։ Խտությունը՝ 15 մարդ/կմ²։


== Ժողովրդագրություն ==
Բնակչության աճ.


== Պատկերասրահ ==

		


== Արտաքին հղումներ ==
Ազգային ինստիտուտի վիճակագրություն (իտալ.)
http://www.istat.it/english/ Archived 2009-12-07 at the Wayback Machine.
Բունա Սառ

Բունա Ջունիոր Սառ (ֆր․՝ Bouna Sarr, հունվարի 31, 1992, Լիոն, Ֆրանսիա), պրոֆեսիոնալ ֆուտբոլիստ, եզրային պաշտպան, ով կարողանում է նաև հանդես գալ վինգերի դերում։ Հանդես է գալիս գերմանական «Բավարիա Մյունխեն»-ի և Սենեգալի ազգային հավաքականի կազմում։ 


== Ակումբային կարիերա ==


=== «Օլիմպիկ Մարսել» ===
Ֆուտբոլիստը իր պրոֆեսիոնալ կարիերան սկսել է Մեց քաղաքի համանուն թիմի կազմում, որտեղ հանդես է եկել 2011-2015 թվականների ընթացքում։ Այնուհետև՝ 2015 թվականի հուլիսի 7-ին նա տեղափոխվել է «Օլիմպիկ Մարսել»։
Բունա Սառը ֆրանսիական թիմի կազմում 2018 թվականի մայիսի 3-ին մասնակցել է ՈՒԵՖԱ Եվրոպա լիգայի կիսաեզրափակիչ հանդիպմանը, որը տեղի է ունեցել «Զալցբուրգի» դեմ։ Այդ հանդիպումն ավարտվել է 1-2 հաշվով՝ «Զալցբուրգի» հաղթանակով, սակայն երկու խաղերի արդյունքում, հաղթելով ընդհանուր 3-2 հաշվով՝ «Մարսելը» դուրս եկավ եզրափակիչ։ Իսկ եզրափակչում արդեն ֆրանսիական ակումբը մրցեց «Ատլետիկո Մադրիդի» դեմ։


=== «Բավարիա Մյունխեն» ===
2020 թվականի հոկտեմբերի 5-ին Բունա Սառը տեղափոխվել է գերմանական «Բավարիա Մյունխեն» և թիմի հետ կնքել չորս տարվա պայմանագիր։ Իր նորամուտը ֆուտբոլիստը նշել է հոկտեմբերի 15-ին Գերմանիայի գավաթի խաղարկության առաջին փուլի շրջանակներում կայացած «Դյուրեն ՖԱ»-ի դեմ խաղում։ Սառը այդ խաղում երկու գոլային փոխանցում է կատարել Էրիկ Շուպո-Մոտինգին, իսկ հանդիպումն ավարտվել է 3-0 հաշվով։ 2021 թվականի օգոստոսի 25-ին Բունա Սառը իր առաջին գոլն է խփել մյունխենյան թիմի կազմում Գերմանիայի 5-րդ դիվիզիոնը ներկայացնող «Բրեմերի» դեմ խաղում։ Այդ հանդիպումը ավարտվել է 12-0 հաշվով։


== Միջազգային կարիերա ==
Սառը ծնվել է Գերմանիայում։ Հայրը սենեգալցի է, մայրը՝ գվինեացի։ 2014 թվականի դեկտեմբերին ֆուտոբլիստը հրավիրվել է Գվինեայի ազգային հավաքական, սակայն նա հանդես չի եկել այդ հավաքականի կազմում։ 2021 թվականի սեպտեմբերին նա հրավիրվել է Սենեգալի ազգային հավաքական՝ մասնակցելու ԱԱ 2022-ի որակավորման փուլի Նամիբիայի, Տոգոյի և Կոնգոյի հավաքականների դեմ խաղերին։ Իր առաջին հանդիպումը Բունան անցկացրել է հոկտեմբերի 9-ին՝ մասնակցելով Նամիբիայի հավաքականի դեմ խաղին։


== Վիճակագրություն ==


== Ձեռքբերումներ ==


=== «Օլիմպիկ Մարսել» ===
ՈՒԵՖԱ Եվրոպա լիգայի փոխչեմպիոն - 2017-18


=== «Բավարիա Մյունխեն» ===
Բունդեսլիգայի չեմպիոն - 2020-21
Գերմանիայի սուպերգավաթակիր - 2021
Աշխարհի ակումբային առաջնության հաղթող - 2020


== Ծանոթագրություններ ==


== Արտաքին հղումներ ==
Ֆուտբոլիստի էջը soccerway.com կայքում(անգլ.)
Դավիթ Սարգսյան (այլ կիրառումներ)

Դավիթ Սարգսյան անուն ազգանունը կարող է վերաբերել հետևյալ անձանց՝

Դավիթ Ռաֆայելի Սարգսյան, հայ պետական գործիչ։
Դավիթ Գրիգորի Սարգսյան, հայ ազատամարտիկ։
Դավիթ Մկրտչի Սարգսյան, հայ արձակագիր-հրապարակախոս։
Դավիթ Ալբերտի Սարգսյան, հայ քանդակագործ։
Դավիթ Շավարշի Սարգսյան, հայ դատախազ։
Դավիթ Սարգսյան, հայ քաղաքական գործիչ, ԱՀ ԱԺ 7-րդ գումարման պատգամավոր։
Պամելա Կիլմարտին

Պամելա Կիլմարտին (անգլ.՝ Pamela Margaret Kilmartin, 20-րդ դար), նորզելանդացի աստղագետ, աստերիդների և գիսաստղերի հայտնաբերող, աշխատել է Մաունթ Ջոն համալսարանի աստղադիտարանում։
Սկզբում աշխատել է որպես գրադարանավար Վելինգտոնում, հետագայում սկսել է աշխատել Կամբերայի համալսարանի ֆիզիկայի և աստղագիտության ամբիոնի Մաունթ Ջոն համալսարանի աստղադիտարանում։ 1981-ից 1994 թվականները իր ամուսին Ալան Գիլմորի հետ համատեղ հայտնաբերել է շուրջ 40 աստերոիդ։ Բացի դրանից նրանք երկուսով ակտիվորեն զբաղվել են նաև գիսաստղերի և նոր աստղերի որոնմամբ։
Պամելա Կիլմարտինը հանդիսանում է «Նոր Զելանդիայի թագավորական աստղագիտական միության» անդամ։
Նրա պատվին է անվանվել (3907) Կիլմարտին աստերոիդը։


== Ծանոթագրություններ ==


== Արտաքին հղումներ ==
Ms Pam Kilmartin
Նավլյայի շրջան (Բրյանսկի մարզ)

Նավլյայի շրջան (ռուս.՝ Навлинский район), մունիցիպալ շրջան Ռուսաստանի Դաշնության Բրյանսկի մարզում։
Ստեղծվել է 1929 թվականին։ Վարչական կենտրոնը՝ Նավլյա։


== Աշխարհագրություն ==
Շրջանի տարածքի մակերեսը կազմում է 2030 կմ²։


== Բնակչություն ==
2010 թվականի մարդահամարի արդյունքներով շրջանում բնակվում էր 28206 մարդ։ Բնակչության խտությունը կազմում էր 13,89 մարդ/կմ²։


== Ծանոթագրություններ ==


== Արտաքին հղումներ ==
Ռուսաստանի Կառավարության կայք. Տարածաշրջանների մասին տարաբնույթ տեղեկություններ։ Անհրաժեշտ է փնտրել ըստ շրջանի անվանման։ (ռուս.)
Թեոդոսիուս III (Աբխազիայի արքա)

Թեոդոսիուս III (վրաց.` თეოდოს III, 10-րդ դար - 980), Աբխազիայի արքա։ Գահակալել է 975-978 թվականներին։
Աբխազիայի ազնվականութունը գահի ժառանգորդ է նշանակում Դեմետրեի եղբորը` Թեոդոսիուսին, ով այդ ժամանակ գտնվում էր Բյուզանդիայի մայրաքաղաք Կոստանդնուպոլսում` գերության մեջ։ Աբխազական գահին հավակնում էին նաև Կախեթի արքաներ Կյուրիկե II-ը և Դավիթը։ Դեմետրեն օգնում է եղբորը` նշանակվել իր ժառանգորդ, սակայն վերջինիս անհնազադության պատճառով կուրացնում է նրան։
Թեոդոսիուսին հաջորդում է Բագրատ III-ը, ով 1008 թվականին հիմնում է Վրաց թագավորությունը։


== Տես նաև ==
Աբխազիայի արքաների ցանկ


== Ծանոթագրություններ ==
Մոնտևիալե

Մոնտևիալե  (իտալերեն՝ Monteviale), կոմունա Իտալիայում։ Գտնվում է Վենետո մարզում՝ Վիչենցա գավառում։
Բնակչությունը կազմում է 2034 մարդ (2008), բնակչության խտություն՝ 254 մարդ/կմ²։ Զբաղեցնում է 8 կմ² մակերես։ Փոստային ինդեքս 36050։ Հեռախոսային կոդ՝ 0444։


== Ծանոթագրություններ ==
Վիլլաչիդրո

Վիլլաչիդրո  (իտալերեն՝ Villacidro), կոմունա Իտալիայում, Սարդինիայի մարզում՝ Մեդիո Կամպիդանո գավառում։
Բնակչությունը կազմում է 14633 մարդ (2008 թվականի տվյալներով), բնակչության խտությունը կազմում է 80.26 մարդ/կմ²։ Զբաղեցնում է 183,55 կմ² մակերես տարածք։
Փոստային ինդեքսն է՝ 9039։ Հեռախոսային կոդը՝ 070։
Քաղաքի հովանավորն է սուրբ Վարվարան։ Քաղաքի տոնը նշվում է դեկտեմբերի 4-ին։


== Արտաքին հղումներ ==
http://www.comune.villacidro.ca.it/ Archived 2006-02-01 at the Wayback Machine.
Comedy Woman

Comedy Woman (արտասանվում է ինչպես «Քոմեդի Վումեն»), ռուսական հումորային շոու «ՏՆՏ» հեռուստաալիքով։ Պրեմիերան կայացել է 2008 թվականի նոյեմբերի 21-ին


== Մասնակիցներ ==


=== Գործող մասնակիցներ ===


=== Նախկին մասնակիցներ ===


== Արտաքին Հղումներ ==
Comedy Woman Comedy Club Production Archived 2016-02-18 at the Wayback Machine.
Ռիվիերա

Ռիվիերա (իտալերեն՝ Riviera), Միջերկրական ծովի առափնյա գոտի, տարածվում է Կաննից (Ֆրանսիա) մինչև Սպեցիա (Իտալիա)։
Ռիվիերա-ն իտալերեն բառ է, որ նշանակում է ծովափ։ Ծագել է լիգուրիական բարբառի  rivea-ից։ Սկզբնապես գործածվել է Լիգուրիական ծովի ափը նշելու համար։ Ժամանակի ընթացքում այդ բառի իմաստն ընդլայնվել է, և ռիվիերան արդեն կիրառվում է՝ նշելու համար արևառատ, բնության բազմազանություն ունեցող և զբոսաշրջիկների շրջանում մեծ ժողովրդականություն վայելող ծովափ։ Ինչպես, օրինակ, ԱՄՆ-ում՝ Կալիֆոռնիական ռիվիերան (Սանտա Բարբարայի լողափը), Ֆլորիդայի ռիվիերան։
Տարբերում են ֆրանսիական Ռիվիերա (Լազուր ափ) և իտալական Ռիվիերա, որը ենթաբաժանվում է արևմտյան (Ռիվիերա-դի Պոնենտե) և արևելյան (Ռիվիերա-դի Լևանտե) շրջանների։
Լազուր ափ, ծովափնյա լեռնային գոտի, Իտալիայի սահմանից դեպի արևելք, մինչև Ֆրեժյուս ծովածոցը։
Ամառը շոգ է, չոր (հուլիսի միջին ջերմաստիճանը 22-23 °C), ձմեռը՝ մեղմ, արևոտ (հունվարի միջին ջերմաստիճանը 7 °C), բուսականությունը հարուստ է, բազմազան։ Զարգացած են այգեգործությունը, խաղողագործությունը և ծաղկաբուծությունը։ Մինչև Առաջին համաշխարհային պատերազմը Լազուր ափը թոքերի տուբերկուլյոզով հիվանդների բուժման կենտրոն էր, 40-ական թվականներից այնտեղ բուժվում են նյարդային համակարգի ֆունկցիոնալ խանգարումներով, ճարպակալումով, շաքարախտով և այլ հիվանդություններով տառապողները։
Բուժիչ գործոններն են կլիմայաբուժությունը, ծովային լողը։ Հայտնի առողջարաններն են Նիցցան, Կաննը, Անթիբը, Մենտոնան։
Իտալական Ռիվիերայի ձմեռը մեղմ է (հունվարի միջին ջերմաստիճանը՝ 9,3-12 °C), ամառը՝ շոգ (հուլիսի միջին ջերմաստիճանը՝ 24 °C), տարեկան տեղումները՝ 500-700 մմ։ 20-րդ դարի 50-ական թվականներից այստեղ հանգստանում են սակավարյունությամբ, նյարդային և այլ հիվանդություններով տառապողները (առողջացման շրջանում)։ Հայտնի առողջարաններն են Սան Ռեմոն, Իմպերիան, Ռապալլոն և այլն։


== Տես նաև ==
Ղրիմի հարավային ափ


== Ծանոթագրություններ ==
Հաջիկաբուլ (քաղաք)

Հաջիկաբուլ (ադրբ.՝ Haciqabul), քաղաք ներկայիս Ադրբեջանական Հանրապետությունում, Հաջիկաբուլի շրջանի վարչական կենտրոն։ Գտնվում է Կուր-Արաքսյան ցածրավայրում։ Բնակչությունը՝ ▲27 150 մարդ (2019)։


== Բնակչություն ==


== Պատմություն ==
X դարի սկզբին Հաջիկաբուլ բնակավայրը վերանվանված է եղել Կազի Մագոմեդի Կազմի Մագոմեդ հեղաթոխականի անունով- իսկ 1938 թվականին բնակավայրը ստացել է քաղաքի կարգավիճակը։ Այժմ քաղաքը ստացել է իր սկզբնական Հաջիկաբուլ անվանումը։


== Տնտեսություն ==
Հաջիկաբուլում աշխատում ձկան գործարան և երկաթուղային տրանսպորտի ձեռնարկություններ։


== Հայտնի անձինք ==
Բորիս Լիտվինչուկ - օդաչու, ԽՍՀՄ հերոս։
Զաուր Ռզաև - երգիչ, Ադրբեջանի ազգային արտիստ։


== Ծանոթագրություններ ==
Հորթաջուր

Հորթաջուր, գետակ Հայաստանի Շիրակի մարզում, Ախուրյան գետի աջակողմյան վտակը։ Սկիզբ է առնում Ողջաքար լեռան հյուսիսարևմտյան լանջից և Ամասիա գյուղի մոտ աջից միախառնվում մայր գետին։ Երկարությունը 9 կմ է։


== Ծանոթագրություններ ==
Կոմպրեսորային կայան

Կոմպրեսորային կայան, արդյունաբերական ձեռնարկություններում, մագիստրալային խողովակաշարերում և շինարարական հրապարակներում սեղմված օդ կամ գազ ստանալու ագրեգատների ստացիոնար համալիր։ Ընդ որում սեղմված օդն օգտագործվում է որպես էներգակիր կամ որպես հումք այլ նյութեր ստանալու համար (օրինակ, օդից՝ թթվածին, ազոտաջրածնային խառնուրդից՝ ամոնիակ)։ Կոմպրեսորային կայանների կազմի մեջ մտնում են գլխավոր շենքը, որտեղ տեղադրում են կոմպրեսորները, և օժանդակ սարքավորումներն ու հարմարանքները՝ ֆիլտրեր, հովացուցիչներ, ռեսիվերներ, տրանսֆորմատորային ենթակայան, ինժեներային կոմունիկացիայի ցանց և այլն։ Որպես կանոն կոմպրեսորային կայանները տեղադրում են հրակայուն և թրթռակայուն շենքերում։ Ըստ արտադրողականության կոմպրեսորային կայանները պայմանականորեն լինում են փոքր (մինչև 100 մ3/ր), միջին (100-500 մ3/ր) և մեծ (ավելի քան 500 մ3/ր)։
Կայմաղլի

Ղայմաքլի (ադրբ.՝ Qaymaqlı), գյուղ ներկայիս Ադրբեջանական Հանրապետության Ղազախի շրջանում։ Գտնվում է Հայաստանի սահմանից 150 մետր հեռավորության վրա։


== Տնտեսություն ==
Գյուղի բնակչությունը զբաղվում է հիմնականում անասնապահությամբ և մեղվաբուծությամբ։


== Բնակչություն ==
2009 թվականի մարդահամարի համաձայն գյուղում բնակվում է 2183 մարդ։


== Տես նաև ==
Ղազախի շրջան


== Ծանոթագրություններ ==
Չենդլեր Փարսոնս

Չենդլեր Փարսոնս (անգլ.՝ Chandler Parsons, հոկտեմբերի 25, 1988(1988-10-25), Քասելբերի, Սեմինոլ շրջան, Ֆլորիդա, ԱՄՆ), ամերիկացի պրոֆեսիոնալ բասկետբոլիստ և մոդել։ Հանդես է եկել Բասկետբոլի ազգային ասոցիացիայում (NBA), որպես թեթև և ծանր հարձակվող։
Ծնվել է Կասելբերի բնակավայրում (Ֆլորիդա նահանգ)։ Հանդես է եկել Ուինթեր պարկի «Լեյք Հոուել» ավագ դպրոցի բասկետբոլային թիմում, որի կազմում հաել է մինչև նահանգային «5Ա» կոչվող դիվիզիայի 1/4 եզրափակիչ՝ 2005, 2006 և 2007 թվականներին՝ հաղթելով առաջնությունը վերջին տարում։ Դպրոցի ավարտական տարում Փարսոնսն ընդգրկվում է «all-state» նահանգային խորհրդանշական հավաքականում, ինչպես նաև հանդիպումներից մեկում գրանցելով 30 միավոր և 10 անդրադարձ, ճանաչվում է նահանգային առաջնության ամենաարժեքավող խաղացող։
Դպրոցն ավարտելուց հետո Փարսոնսն ընդունում է Ֆլորիդայի համալսարանից ստացված սպորտային կրթաթոշակային ծրագիրը և սկսում հանդես գալ «Գեյթորս» համալսարանային ակումբի կազմում՝ թիմակցելով դպրոցական խաղընկեր Նիք Քալաթեսին։ Թիմի կազմում Փարսոնսը երկու տարի անընդմեջ հասել է մինչև NCAA 1/8 եզրափակիչ։
Ընտրվել է «Հյուստոն Ռոքեթսի» կողմից՝ 2011 թվականի NBA դրաֆթի երկրորդ ռաունդի 38-րդ ընտրությամբ։
2013 թվականին Փարսոնսը մանեկենուհի Էշլի Սկայի հետ հանդես է գալիս «Iconix Brand Group»-ի հուգաստային գովազդաշարերում՛։


== Ծանոթագրություններ ==


== Արտաքին հղումներ ==
Էջը NBA.com կայքում
Էջը Բասկետբոլ-ռեֆերենսում(չաշխատող հղում)
Ռևուշկի

Ռևուշկի (ուկրաիներեն՝ Ревушки), գյուղ Ուկրաինայի Վոլինի մարզի Տուրիի շրջանում։
2001 թվականի տվյալներով Ռևուշկի գյուղում բնակվում էր 190 մարդ։ Բնակավայրը զբաղեցնում է 1016 կմ² տարածք։ Բնակչության խտությունը կազմում էր 187,01 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
(619) Տրիբերգա

(619) Տրիբերգա (անգլ.՝ Triberga), աստերոիդ աստերոիդների հիմնական գոտում։ Հայտնաբերվել է 1906 թվականի հոկտեմբերի 22-ին Աուգուստ Կոպֆի կողմից Հայդելբերգում։
Միջին հեռավորությունը Արեգակից կազմում է 2,520278 ա. մ., առավելագույնը մոտենում է 2,3317 ա. մ. հեռավորության վրա և հեռանում 2,7089 ա. մ.։ Արեգակի շուրջ մեկ ամբողջական պտույտ է կատարում 1461,41 երկրային օրվա ընթացքում, իր ուղեծրով շարժվելով միջինում 0,246338 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 13,79° անկյուն։
Ըստ Տոլենի սպեկտրալ դասակարգման պատկանում է S դասին։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(619) Տրիբերգա աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Փոփոխությունների ճանապարհ

«Փոփոխությունների ճանապարհ» (անգլ.՝ Revolutionary Road, բառացի՝ «Հեղափոխական ճանապարհ»), ռեժիսոր Սեմ Մենդեսի դրամա ֆիլմը, որն էկրան է բարձրացրել 2008 թվականին։ Ռիչարդ Եյթսի համանուն վեպի էկրանավորումն է։ Սա Լեոնարդո Դիկապրիոյի և Քեյթ Ուինսլեթի համատեղ երկրորդ ֆիլմն է «Տիտանիկից» հետո։ Երեք անվանակարգում առաջադրվել է «Օսկարի»՝ այդ թվում Երկրորդ պլանի լավագույն դերակատարման համար (Մայքլ Շենոն)։


== Դիպաշար ==
Ֆիլմի գործողությունները տեղի են ունենում 1950-ականների կեսերին Նյու Յորքի արվարձաններից մեկում։ Էյփրիլ և Ֆրենկ Ուիլերներն արդեն յոթ տարի էր, ինչ ամուսնացած էին, ունեին երկու երեխա։ Սակայն նրանք երազում էին կտրվել քարացած կյանքից և զբաղվել նրանով, ինչ միշտ ցանկացել էին անել։ Այդ երազանքի իրականացման ճանապարհին առաջին քայլը ուղևորությունն էր Փարիզ։ Միայն թե դա իրականացնելն այնքան էլ հեշտ չէր, ինչպես թվում էր առաջին հայացքից։


== Դերերում ==


== Առաջադրումներ և մրցանակներ ==


== Ծանոթագրություններ ==


== Արտաքին հղումներ ==
Ֆիլմի պաշտոնական կայք Archived 2009-08-18 at the Wayback Machine.
«Փոփոխությունների ճանապարհ»(անգլ.) ֆիլմը Internet Movie Database կայքում
«Փոփոխությունների ճանապարհ» ֆիլմը Allmovie.com կայքում
Կրասնովոլյա (գյուղ, Մանևիչի շրջան)

Անվան այլ կիրառումների համար տե՛ս՝ ԿրասնովոլյաԿրասնովոլյա (ուկրաիներեն՝ Красноволя), գյուղ Ուկրաինայի Վոլինի մարզի Մանևիչի շրջանում։
2001 թվականի տվյալներով Կրասնովոլյա գյուղում բնակվում էր 801 մարդ։ Բնակավայրը զբաղեցնում է 3,09 կմ² տարածք։ Բնակչության խտությունը կազմում էր 0,26 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Իռլ

Իռլ (ֆր.՝  Irles), համայնք Ֆրանսիայի Պիկարդիա մարզի Սոմ գավառում։
Բնակչությունը 2006 թվականի դրությամբ կազմում է 115 մարդ, բնակչության խտությունը` 21.38 մարդ/կմ²։ Բնակավայրը զբաղեցնում է 5.38 կմ² տարածք։


== Աշխարհագրություն ==
Գտնվում է Փարիզ քաղաքից 145 կմ հյուսիս, Ամյեն քաղաքից 40 կմ հյուսիս-արևելք։


== Բնակչություն ==


== Տնտեսություն ==
2010 թվականին ուներ 73 աշխատունակ (15-64 տարեկան)  բնակիչ, որոնցից ակտիվ էին 58-ը, իսկ ոչ ակտիվները` 15։ Ակտիվության ցուցանիշը կազմում է 79,5 %։ 58 աշխատունակ մարդկանցից աշխատել է 53 անձ (30 տղամարդ և 23 կին)։ Գործազուրկ են եղել 5 անձ (5 տղամարդ)։ 15 անաշխատունակներից 6-ը եղել են աշակերտներ կամ ուսանողներ, 4-ը` թոշակառուներ, իսկ 5-ը չեն աշխատել տարբեր պատճառներով։


== Տես նաև ==
Սոմ գավառի համայնքների ցանկ


== Արտաքին հղումներ ==
INSEE


== Ծանոթագրություններ ==
Թերել շրջան (Ջորջիա)

Անվան այլ կիրառումների համար տե՛ս՝ Թերել շրջան (այլ կիրառումներ)Թերել շրջան (անգլ.՝ Terrell County), ԱՄՆ Ջորջիա նահանգի 159 վարչական միավորներից մեկը։ Ընդհանուր տարածությունը 870 կմ² է, բնակչությունը՝ 10.970 մարդ (2010 թ. տվյալներով)։ Շրջկենտրոնն է Դոուսոն բնակավայրը։ Կազմավորվել է 1856 թ.։
Հիսուս (ֆիլմ)

Անվան այլ կիրառումների համար տե՛ս՝ Հիսուս (այլ կիրառումներ)«Հիսուս» (անգլ. անվանումներ՝ Jesus, The Jesus Film), 1979 թվականին նկարահանված փաստագրական ֆիլմ՝ հիմնված Ղուկասի ավետարանի վրա։ Պատմում է Հիսուս Քրիստոսի հասարակական կյանքի մասին։


== Փաստեր ֆիլմի մասին ==
Ֆիլմը թարգմանվել է 979 լեզուներով՝ այդ թվում արևելահայերենով և արևմտահայերենով
Ֆիլմում Հիսուսի դերը կատարում է թատրոնի և կինոյի բրիտանացի դերասան Բրայան Դիկոնը, իսկ մնացած կերպարները մարմնավորված են հրեաների կողմից, ովքեր ոչ պրոֆեսիոնալ դերասաններ են։


== Տես նաև ==
Քրիստոսի չարչարանքները


== Ծանոթագրություններ ==


== Արտաքին հղումներ ==
«Inspirational Films»-ի վեբկայքը, որտեղ հնարավոր է դիտել ֆիլմը բոլոր 979 լեզուներով
«Հիսուս» ֆիլմի նախագիծը
Գերբնական (5-րդ եթերաշրջան)

Անվան այլ կիրառումների համար տե՛ս՝ Գերբնական (այլ կիրառումներ)Ամերիկական «Գերբնական» միստիկ հեռուստասերիալի հինգերորդ եթերաշրջանն ստեղծվել է Էրիկ Կրիպեի կողմից։ Պրեմիերան տեղի է ունեցել The CW հեռուստաալիքով 2009 թվականի սեպտեմբերի 10-ին, իսկ վերջնական սերիան թողարկվել է 2010 թվականի մայիսի 13-ին։ Կազմված է 22 սերիաներից։
Սերիալը պատմում է երկու եղբայրների՝ գերբնական արարածների որսորդների մասին, ովքեր ճամփորդում են ԱՄՆ-ում սև գույնի 1967 թվականի Chevrolet Impala-ով՝ հետազոտելով գերբնական երևույթները, որոնցից շատերը քաղաքների լեգենդների մասին են, ինչպես նաև պայքարում են չար արարածների դեմ։


== Սյուժե ==
Ջարդվել է վերջին կնիքը, Լյուցիֆերն ազատ է և պատրաստվում է կատարել Արմագեդոնը։ Դրանում նրան ակտիվորեն օգնում են Արմագեդոնի չորս հեծյալները։ Աշխարհի վերջը չի լինի առանց երկու հրեշտակապետերի՝ Միքայելի և Լյուցիֆերի կռվի։ Սակայն նրանք չեն կարող կռվել Դրախտի համար առանց իրենց հատուկ զենքերի։ Միքայելի թուրը՝ իր ամենագլխավոր զենքը, կորած է, և նա պետք է գտնի այն, մինչև Լյուցիֆերին վանդակում կրկին փակելը։
Միքայելի և Լյուցիֆերի կռիվը կխորտակի Երկիր մոլորակի մոտավորապես կեսը և նրա բնակիչներին. Վինչեստերները ոչ մի կերպ չեն թողնի, որ դա տեղի ունենա։ Նրանք կարողանում են գտնել մեկ այլ, ավելի անվտանգ միջոց Լյուցիֆերի հաղթելու համար։


== Դերերում ==


=== Գլխավոր հերոսներ ===
Ջարեդ Պադալեկի — Սեմ Վինչեստեր(22 սերիա) / Լյուցիֆեր (2 սերիա)
Ջենսեն Էքլզ — Դին Վինչեստեր (22 սերիա)
Միշա Քոլինզ — Կաստիել (14 սերիա)


=== Հրավիրված դերասաններ ===


== Սերիաներ ==


== Ծանոթագրություններ ==


== Արտաքին հղումներ ==
Պաշտոնական կայք Archived 2007-01-14 at the Wayback Machine.(անգլ.)
«Գերբնական» հեռուստասերիալի սերիաների ցանկը Archived 2017-03-12 at the Wayback Machine. TV.com կայքում
Սեյշելյան կղզիների դրոշ

Սեյշելյան կղզիների դրոշը Սեյշելյան կղզիների պետական խորհրդանիշերից է։ Այն սահմանված է Սեյշելյան կղզիների Սահմանադրությամբ և դրոշի մասին օրենքով։ Կազմված է կանաչ, դեղին, սպիտակ, կապույտ և կարմիր գույներից ՝ լայնքի և երկայնքի 1։2 հարաբերակցությամբ։ Ընդունվել է 1996 թվականի հունիսի 8-ին։

		


== Աղբյուրներ ==
Flag of the Seychelles (անգլ.)
Խակ (Վանի գավառ)

Անվան այլ կիրառումների համար տե՛ս՝ Խակ (այլ կիրառումներ)Խակ, գյուղ Արևմտյան Հայաստանում, Վանի վիլայեթի Վանի գավառում։
Բնակչության մասին տվյալներ չեն պահպանվել։ Նրանք բռնությամբ տեղահանվել են 1915 թվականի Մեծ եղեռնի ժամանակ։ Նրանց մեծ մասը զոհվել է աքսորի ճանապարհին։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Վանի նահանգի հայաբնակ բնակավայրեր


== Ծանոթագրություններ ==
Uncover (երգ)

Uncover, շվեդ երգչուհի Զառա Լարսոնի երգը իր դեբյուտային Introducing ալբոմից։ Թողարկվել է 2013 թվականի հունվարի 21-ին։ Գրվել է Marcus Sepehrmanesh-ի, Ռոբերտ Հաբոլինի և Գեյվին Ջոնսի կողմից։ Գլխավորել է DigiListan չարթում, SR P3 չարթում։ Swedish Singles Chart-ում այն հայտնվել է 2013 թվականի հունվարի 27-ին և զբաղեցրել է առաջին հորիզոնականը։ Սինգլը նաև հայտնվել է Նորվեգիայի վարկանշային աղյուսակում և զբաղեցրել առաջին հորիզոնականը։ Ըստ Universal Music Sweden-ի երգը հայտնվել է պլատինե կարգավիճակում։
Uncover-ը նաև թողարկվել է Լարսոնի 1 (2014) ալբոմում։


== Վարկանշային աղյուսակ ==


== Շաբաթվա աղյուսակներ ==


== Հրապարակման պատմություն ==


== Ծանոթագրություններ ==
Լառնակայի շրջան

Լառնակայի շրջան (հուն․՝ Επαρχία Λάρνακας, թուրքերեն՝ Larnaka kazası) մարզի կարգավիճակ ունեցող վարչական միավոր Կիպրոսի Հանրապետության հարավ-արևելքում։ Ունի 1129 կմ² տարածք և 143,192 բնակչություն (2011 թ.)։


== Աշխարահգրություն ==
Լառնակայի շրջանը գտնվում է երկրի հարավային և արևելյան հատվածներում, շրջանի մի փոքր հատվածը գտնվում է Հյուսիսային Կիպրոսի Թուրքական Հանրապետության հատվածում: Սահմանակից է հյուսիսում՝ Նիկոսիայի շրջանին, արևելքում՝ Ֆամագուստայի շրջանին, արևմուտքում՝ Լիմասոլի շրջան, իսկ հյուսիսում հարում է Միջերկրական ծովին։ Շրջանի ընդհանուր տարածքը 1129 կմ2 է։ Վարչական կենտրոնն Լառնակա քաղաքն է, որը միաժամանակ շրջանի ամենամեծ քաղաքն է, նաև կղզու խոշորագույն նավահանգիստներից մեկը։


== Բնակչություն ==
Շրջանի հունական մասի բնակչությունն 2011 թվականի տվյալներով կազմում է 114 103 մարդ, շրջանի բնակչության 79,6 %-ը։
Շրջանի թուրքական մասի բնակչությունն 2011 թվականի տվյալներով կազմում է 29089 մարդ։ Հիմնական մեծամասնությունն հույներն են։

:


== Բնակավայրեր ==
Այիա Աննա
Այիի Վավատսինիաս
Այիս Թեոդորոս
Ալամինոս
Ալեթրիկո
Անաֆոտիա
Անգլիսիդես
Ապլանտա
Արադիպու
Արսոս
Աթիենու (Լառնակայի շրջան)
Ավդելերո
Խոիրոկոիտիա
Դելիկիպոս
Տրոմոլախիա
Կոշիս
Կալավասոս
Կալո Խորիո
Կատո Դրիս
Կելիա
Կիտի
Կիվիսիլի
Կլավդիա
Կոֆինու
Կորնոս
Լագեիա
Լառնակա
Լեֆկարա
Մարի
Մարոնի
Մազոտոս
Մելինի
Մելուսիա
Մենեու
Մենոգիա
Մոսֆիլոտի
Օդու
Օրա
Օրմիդիա
Օրոկլինի
Պերգամոս
Պերվոլիա
Պետրոֆանի
Պսեմատիսմենոս
Պսևդաս
Պիլա
Պիրգա
Սկարինու
Սոֆտադես
Տերսեֆանու
Տոխնի
Տրեմետուսիա
Տրուլոի
Վավատսինիա
Վավլա
Կսիլոֆագու
Կսիլոտիմվու
Զիի


== Ծանոթագրություններ ==


== Արտաքին հղումներ ==
Եղանակի տեղեկություներ Archived 2015-03-22 at the Wayback Machine.
Ռազան ալ Նաջար

Ռազան Աբդուլ Քադիր ալ-Նաջար (Razan Ashraf Abdul Qadir al-Najjar, 1997 – հունիսի 1, 2018), պաղեստինցի բուժքույր, պարամեդիկ, ով սպանվել է Իսրայելի պաշտպանության բանակի կողմից 2018 թվականին Գազայի սահմանի ցույցերի ընթացքում կամավոր աշխատանքի ժամանակ։ Իսրայելցի զինվորը նրան մահացու կրակել է կրծքավանդակին, երբ նա ձեռքերը վեր է բարձրացրել՝ ցույց տալու, որ զինված չէ և փորձում է օգնության հասնել Իսրայելի սահմանին մոտ գտնվող Գազայի հատվածում գտնվող վիրավորներին։ Իսրայելը սկզբում հերքել է, որ Ռազան ալ Նաջարը ուղղակիորեն թիրախ է եղել և չի հրաժարվել, որ զոհվել է անուղղակի կրակից։ Իսրայելում տեղակայված B'Tselem իրավապաշտպան խումբը նշում է, որ Ալ-Նաջարը սպանվել է դիտավորությամբ։
Ռազան ալ Նաջարը ծնվել է 1997 թվականին Աշրաֆ ալ-Նաջարի (ծն. 1974) ընտանիքում։ Եղել է ընտանիքի 6 երեխաներից ավագը։ Բնակվել է Իսրայելի սահմանի հարևանությամբ գտնվող Քուզա գյուղում։
Իսրայելի պաշտպանության ուժերը հրապարակել են տեսանյութը, որտեղ նա համաձայնել է մասնակցելու բողոքի ակցիաներին որպես կենդանի վահան, ենթադրաբար, Համասի պահանջով։ Հետագայում պարզվել է, որ տեսանյութը լիբանանյան հեռուստաընկերության հետ հարցազրույցից հատված է, որը IDF խմբագրել է ալ-Նաջարի մեկնաբանությունը համատեքստից դուրս՝ մոլորության մեջ գցելու համար։ Իրական, չխմբագրված տեսանյութում, նա Համասի վերաբերյալ ոչ մի հիշատակություն չի արել և իրեն անվանել է «փրկարար կենդանի վահան պաշտպանելու և փրկելու առաջնաճակատի վիրավորներին»։ IDF-ը լայնորեն քննադատության է ենթարկվել տեսանյութի կեղծման համար։
Վկաների ցուցմունքների համաձայն՝ ալ-Նաջարի վրա կրակ են բացել, երբ մյուս բժիշկների հետ միասին ձեռքերը վերև բարձրացրած սպիտակ շապիկներով քայլելով մոտեցել են սահմանի պարիսպին վիրավոր ցուցարարին բուժելու համար։


== Վաղ կյանք ==
Նաջարի հայրը Իսրայելում աշխատել է մետաղաջարդոնների բնագավառում, մինչև սահմանափակումների ի հայտ գալով չթույլատրեցին դեպի սահման ճամփորդել։ Այնուհետև նա աշխատել է որպես հեծանվի մեխանիկ, սակայն դստեր մահվան ժամանակ գործազուրկ էր։ Ընտանիքն ապրում է Քուզայում հարազատների կողմից տրամադրված բնակարանում՝ սահմանի վրա տեղակայված իսրայելական զինվորների տեսադաշտում։ Նրանց տարածքը տարանջատված է 4 մետր բարձրությամբ բետոնե պատով՝ տեղացի բնակիչներին իսրայելական կրակից պաշտպանելու համար։
Ութ անդամներից բաղկացած ընտանիքում մեծանալով՝ ալ-Նաջարը ականատես է եղել երեք պատերազմների՝ 2008-2009 թվականների Գազայի պատերազմ, Ամպամած սյուն գործողություն, երբ նա 16 տարեկան էր և 7 շաբաթյա Անխորտակելի ժայռ գործողությունը։ Չկարողանալով համալսարանական կրթություն ստանալ, սովորել է վայելչագրություն, ինչպես նաև բուժքույրական դասընթաց է անցել։


== Ծանոթագրություններ ==
Կորովայնա

Կորովայնա (ուկրաիներեն՝ Коровайна), գյուղ Ուկրաինայի Վիննիցայի մարզի Նեմիրովի շրջանում։
2001 թվականի տվյալներով Կորովայնա գյուղում բնակվում էր 123 մարդ։ Բնակավայրը զբաղեցնում է 0,64 կմ² տարածք։ Բնակչության խտությունը կազմում էր 192,19 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Գորիսուբանի

Գորիսուբանի (վրաց.՝ გორისუბანი), գյուղ Վրաստանում։ Գտնվում է Ռաճա-Լեչխում և Քվեմո Սվանեթ մարզի Ամբրոլաուրի շրջանում։


== Դիրք ==
Գտնվում է ծովի մակարդակից 920 մետր բարձրության վրա։ Շրջկենտրոն Ամբրոլաուրից հեռու է 17 կմ։


== Բնակչություն ==
Ըստ 2014 թվականի մարդահամարի տվյալների, գյուղի բնակչությունը կազմում է 36 մարդ։


== Ծանոթագրություններ ==
(2696) Մաժիոն

(2696) Մաժիոն (անգլ.՝ Magion), աստերոիդ աստերոիդների հիմնական գոտում։ Հայտնաբերվել է 1980 թվականի ապրիլի 16-ին Լադիսլավ Բրոժեկի կողմից Կլետում։
Միջին հեռավորությունը Արեգակից կազմում է 2,4496 ա. մ., առավելագույնը մոտենում է 2,1693 ա. մ. հեռավորության վրա և հեռանում 2,7299 ա. մ.։ Արեգակի շուրջ մեկ ամբողջական պտույտ է կատարում 1400,37 երկրային օրվա ընթացքում, իր ուղեծրով շարժվելով միջինում 0,257076 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 25,35° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(2696) Մաժիոն աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Կարասկա

Կարասկա (ռուս.՝ Караска), գետ Ռուսաստանում, հոսում է Արխանգելսկի մարզում։ Գետաբերանը տեղակայված է Մեծ Լապտյուգա գետի ձախ ափին՝ 94 կմ հեռավորության վրա։ Գետի երկարությունը 18 կմ է։


== Ջրային գրանցամատյանի տվյալներ ==
Ռուսաստանի ջրային գրանցամատյանի տվյալների համաձայն՝ պատկանում է Դվինսկո Պեչարսկի ավազանային շրջանին, գետի ջրատնտեսային տեղամասը՝ հյուսիսային Դվինա գետն է, գետի ենթաավազանը Վիչեգդա և Վագա գետերն են։ Գետի գետային ավազանը Հյուսիսային Դվինան գետն է՝ մինչև հյուսիսային Դվինի միախառնման կետը։ Գետավազանը՝ Հյուսիսային Դվինա։
Տվյալներն ըստ ջրային ռեսուրսների ֆեդերատիվ տեսչության.

Ջրային օբյեկտի, պետական ջրային գրանցման կոդը - 03030000112103000043889
Հիդրոլոգիական ուսումնասիրությունների կոդը - 103004388
Ավազանի կոդը - 03.03.00.001
Հիդրոլոգիական ուսումնասիրությունների հատորի համարը - 03
Թողարկումն ըստ հիդրոլոգիական ուսումնասիրությունների - 0


== Ծանոթագրություններ ==


== Արտաքին հղումներ ==
ՌԴ ջրային ռեսուրսների էկոլոգիան Archived 2015-05-26 at the Wayback Machine.
Պնևմատոլիզ

Պնեվմատոլիզ (< հունարեն jiveujia, սեռական հոլովը Jtvetiiuatoc-շունչ, օդ և Xucru-լուծում, տարրալուծում), միներալառաջացման պրոցես՝ ապարների պարունակության վրա մագմայից անջատված ցնդող միացությունների ազդեցությամբ։ Միներալ֊ ները կամ ուղղակի նստում (սուբլիմվում) են գազերի փոխներգործության շնորհիվ, կամ այդ գազերը ներգործում են մինչ այդ գոյություն ունեցած ապարների վրա (պնևմատոլիտային տեղակալում)։ Պնեվմատոլիզի միջոցով մագմայից դուրս են բերվում շատ մետաղներ և ոչ մետաղներ, որոնք առաջացնում են տարբեր օգտակար հանածոների հանքավայրեր։ Պնեվմատոլիզը բարձր ջերմաստիճանի, առավելապես աղածին տարրերից, ջրից, բորի, ֆոսֆորի միացություններից և ալկալիական մետաղներից կազմված մագմատիկ էմանացիաների համատեղ գործողությամբ առաջ է բերում ապարների փոփոխություններ (պնևմատոլիտային մետամորֆիզմ)։ Այդ փոփոխությունների աստիճանը կախված է էմանացիաների բաղադրությունից և ինտենսիվությունից։ Պնեվմատոլիզը սովորաբար ուղեկցվում է հիդրոթերմալ պրոցեսներով։
Ռեզանա

Ռեզանա  (իտալերեն՝ Resana), կոմունա Իտալիայում։ Գտնվում է Վենետո մարզի Տրևիզո գավառում։
Բնակչությունը կազմում է 8186 մարդ, խտությունը՝ 312 մարդ/կմ²։ Զբաղեցնում է 24 կմ² տարածք։ Սահմանակից է Կաստելֆրանկո Վենետո, Լորեջիա, Պիոմբինո դեզե, Վեդելագո համայնքներն։ Փոստային ինդեքս՝ 31023, հեռախոսային կոդ՝ 0423։


== Ժողովրդագրություն ==
Բնակչության թվաքանակի փոփոխությունները.


== Արտաքին հղումներ ==
կայք(իտալ.)(չաշխատող հղում)


== Ծանոթագրություններ ==
Պրեդրագ Նիկոլիչ

Պրեդրագ Նիկոլիչ (բոս․՝ Predrag Nikolić, սեպտեմբերի 11, 1960(1960-09-11), Շամաց, ՀՍՖՀ), հարավսլավական և Բոսնիա և Հերցեգովինայի շախմատիստ, գրոսմայստեր (1983).
ԷԼՕ վարկանիշ` 2009 թվականի հոկտեմբեր -2623 (աշխարհում 120-րդ, 2-րդը Բոսնիայի և Հերցեգովինայի շախմատիստների թվում)։ Ներկայիս վարկանիշը — 2676 ( 2004-ի հոկտեմբեր)։
Բոսնիական պատերազմի սկսվելուց հետո, նա որոշ ժամանակ ապրել է Նիդեռլանդներում։
Հարավսլավիայի չեմպիոն (1980, 1984)։ Նիդեռլանդիայի չեմպիոն (1997, 1999)։ Բոսնիա եւ Հերցեգովինայի չեմպիոն (2007)։ Միջազգային մրցաշարերի հաղթող. Սարաևո (1983, 1987), Նովի Սադ (1984), Ռեյկյավիկ (1986), Վեյկ ան Զեեում (1989, 1-4 տեղ), Պորտորոժ/ Լյուբլյանա (1989), Ռոտերդամ (1999)։ Մասնակից է միջզոնալ մրցաշարի (1984, 1987, 1990)։ Կրկնակի մասնակից է շախմատային օլիմպիադայի, մասնակցել է Հարավսլավիայի, Բոսնիա և Հերցեգովինայի թիմերի կազմում ։


== Վարկանիշի փոփոխության գծապատկեր ==


== Ծանոթագրություններ ==


== Գրականություն ==
Շախմատ։ Հանրագիտարան բառարան / գլ. խմբագիր Ա.Ե. Կարպով, Մոսկվա։ Սովետական հանրագիտարան, 1990։ Էջ 270, էջ 624 ։ 100 000 օրինակ — ISBN 5-85270-005-3


== Արտաքին հղումներ ==
Պրեդրագ Նիկոլիչի անձնական քարտ http://ratings.fide.com/card.phtml?event=14400014 ՖԻԴԵ-ի կայքում
Պրեդրագ Նիկոլիչի պարտիան http://www.chessgames.com/perl/chessplayer?pid=11732
Պրեդրագ Նիկոլիչի անձնական քարտ https://www.365chess.com/players/Predrag_Nikolic
Պրեդրագ Նիկոլիչի ելույթները շախմատային օլիմպիադաներում http://www.olimpbase.org/players/ms2os6sg.html
Պրեդրագ Նիկոլիչի ելույթները Աշխարհի շախմատի թիմային առաջնությունում http://www.olimpbase.org/playerst/ms2os6sg.html
Պրեդրագ Նիկոլիչի ելույթները Եվրոպայի շախմատի թիմային առաջնությունում http://www.olimpbase.org/playerse/ms2os6sg.html
Աղբզուտ

Աղբզուտ, գյուղ Արևմտյան Հայաստանում, Էրզրումի վիլայեթի Քղիի գավառակում։ Գտնվում էր Քղի քաղաքից 5 կմ հարավ՝ հարթավայրում։


== Պատմություն ==
Գյուղը վերջնականապես թուրքերի ձեռքով ավերվել է 1915 թվականի Մեծ եղեռնի ժամանակ։ Միայն 50 հայի է հաջողվել փրկվել։ Նրանք գաղթել են ԱՄՆ, Բուլղարիա և այլ երկրներ։


== Բնակչություն ==
XX դարի սկզբին ուներ 60 տուն՝ 600 հայ և 10 տուն թուրք բնակիչ։


== Տնտեսություն ==
Բնակչության հիմնական զբաղմունքը անասնապահություն, երկրագործություն ու մասամբ արհեստներն էր։


== Պատմամշակութային կառույցներ ==
Աղբզուտն ուներ եկեղեցի։


== Կրթություն ==
Գյուղում գործում էր վարժարան։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Էրզրումի նահանգի հայաբնակ բնակավայրեր


== Ծանոթագրություններ ==
Դամանհուրի օպերային թատրոն

Դամանհուրի օպերային թատրոն (արաբ․՝ دار أوبرا دمنهور‎‎, անգլ.՝ Damanhurian Theatre) , օպերային թատրոն եգիպտական Դամանհուր քաղաքում։
Դամանհուրի թատրոնը երկրի ամենաերիտասարդ օպերային թատրոնն է (Կահիրեի և Ալեքսանդրիայի թատրոններից հետո), Աֆրիկայի 6 օպերային թատրոններից մեկը։ Կառուցվել է 1930 թ. Ահմեդ Ֆուադ I թագավորի կողմից՝ նախորդ դարի 70-ական թվականներին այրված Կահիրեի օպերային թատրոնի օրինակով։
Թատրոնը վերանորոգվել է պետության կողմից 2007 թվականին։ Վերաբացվել է 2009 թ. մայիսի 7-ին։


== Արտաքին հղումներ ==
Դամանհուրի օպերային թատրոն Archived 2011-10-17 at the Wayback Machine. www.damanhur.org (Դամանհուր քաղաքի կայք) կայքում (անգլ.)
Ելիջե

Ելիջե, գյուղ Արևմտյան Հայաստանում, Սեբաստիայի վիլայեթի Սեբաստիայի գավառում։
Բնակչության մասին տվյալներ չեն պահպանվել։ Նրանք բռնությամբ տեղահանվել են 1915 թվականի Մեծ եղեռնի ժամանակ։ Նրանց մեծ մասը զոհվել է աքսորի ճանապարհին։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Սեբաստիայի նահանգի հայաբնակ բնակավայրեր


== Ծանոթագրություններ ==